Ehdotus NEUVOSTON PÄÄTÖS Euroopan unionin puolesta EU–EFTA-sekakomiteassa esitettävästä kannasta 20 päivänä toukokuuta 1987 tehdyn yhteistä passitusmenettelyä koskevan yleissopimuksen muuttamisesta annettavan päätöksen hyväksymisestä (Kroatian unioniin liittymisestä aiheutuvat mukautukset) /* COM/2013/0467 final - 2013/0219 (NLE) */





PERUSTELUT 1. EHDOTUKSEN TAUSTA Ehdotuksen perustelut ja tavoitteet Yhteistä passitusmenettelyä koskevassa 20. toukokuuta 1987 tehdyssä yleissopimuksessa, jäljempänä ”yleissopimus”, määrätään tavaroiden liikkumista Euroopan unionin sekä Islannin tasavallan, Norjan kuningaskunnan, Sveitsin valaliiton, Kroatian tasavallan ja Turkin tasavallan välillä helpottavista toimenpiteistä. Koska Kroatia liittyy 1. heinäkuuta 2013 Euroopan unioniin, yleissopimuksen liitteeseen III on tehtävä teknisiä mukautuksia, joissa otetaan huomioon Kroatian uusi asema Euroopan unionin jäsenvaltiona. Yleinen tausta Tämän ehdotuksen tavoitteena on järjestää uudelleen Kroatiaa koskevat viittaukset ja kroatiankieliset maninnat yleissopimuksen liitteessä III olevissa asianomaisissa lisäyksissä ja erityisesti siirtää ne EFTA-maita koskevasta osasta Euroopan unionia koskevaan osaan. Jotta voitaisiin käyttää vakuuslomakkeita, jotka on painettu ennen Kroatian Euroopan unioniin liittymistä sovellettujen vaatimusten mukaisesti, olisi päätettävä siirtymäkaudesta, jonka aikana tällaisia lomakkeita voidaan edelleen käyttää tietyin maantieteellisin mukautuksin. Voimassa olevat aiemmat säännökset Ehdotuksen alalla ei ole aiempia säännöksiä. Johdonmukaisuus suhteessa unionin muuhun politiikkaan ja muihin tavoitteisiin Ei koske tätä ehdotusta. 2. KUULEMISTEN JA VAIKUTUSTENARVIOINTIEN TULOKSET Intressitahojen kuuleminen Kuulemismenettely, tärkeimmät kohderyhmät ja yleiskuvaus vastaajista Yleissopimuksen sopimuspuolia edustavaa yhteistä passitusta käsittelevää EU–EFTA-työryhmää on kuultu, ja se on antanut hyväksyntänsä. Tiivistelmä vastauksista ja siitä, miten ne on otettu huomioon Ehdotusta kannatettiin. Asiantuntijatiedon käyttö Ulkopuolisten asiantuntijoiden käyttö ei ollut tarpeen. Vaikutusten arviointi Vaikutusten arviointi ei ollut tarpeen, sillä yleissopimuksen perusmääräyksiä sovelletaan edelleen. 3. EHDOTUKSEN OIKEUDELLISET NÄKÖKOHDAT Ehdotetun toimen lyhyt kuvaus Yleissopimuksessa käytettävät kroaatinkieliset maininnat olisi järjestettävä uudelleen ja laitettava oikeaan järjestykseen. Vakuuslomakkeita olisi muutettava siten, että Kroatia siirretään asianmukaiselle paikalleen Euroopan unionin jäsenvaltioita koskevaan osaan. Sen vuoksi yhteistä passitusmenettelyä koskevan yleissopimuksen määräyksiin on tehtävä tarvittavat mukautukset. Päätösluonnos toimitettiin yhteistä passitusta käsittelevälle EU–EFTA-työryhmälle. Neuvostoa pyydetään omaksumaan EU:n kanta liitteenä olevasta päätöksestä, joka on tarkoitus hyväksyä yhteistä passitusta käsittelevässä EU–EFTA-sekakomiteassa. Oikeusperusta Yhteistä passitusmenettelyä koskevan 20. toukokuuta 1987 tehdyn yleissopimuksen 15 artikla. Toissijaisuusperiaate Ehdotus kuuluu Euroopan unionin yksinomaiseen toimivaltaan. Sen vuoksi siihen ei sovelleta toissijaisuusperiaatetta. Suhteellisuusperiaate Ehdotus on suhteellisuusperiaatteen mukainen seuraavista syistä: Ei koske tätä ehdotusta. Sääntelytavan valinta Ehdotettu sääntelytapa: EU–EFTA-sekakomitean päätös. Muut sääntelytavat eivät soveltuisi seuraavasta syystä: Muuta sopivaa välinettä ei ole. 4. TALOUSARVIOVAIKUTUKSET Ehdotuksella ei ole vaikutuksia EU:n talousarvioon. 5. LISÄTIETOJA Yksinkertaistaminen Yhteisellä passitusmenettelyllä yksinkertaistetaan (EU:n tai kansallisten) viranomaisten ja yksityisten osapuolten hallintomenettelyjä. 2013/0219 (NLE) Ehdotus NEUVOSTON PÄÄTÖS Euroopan unionin puolesta EU–EFTA-sekakomiteassa esitettävästä kannasta 20 päivänä toukokuuta 1987 tehdyn yhteistä passitusmenettelyä koskevan yleissopimuksen muuttamisesta annettavan päätöksen hyväksymisestä (Kroatian unioniin liittymisestä aiheutuvat mukautukset) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan yhdessä 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Yhteistä passitusmenettelyä koskevan yleissopimuksen[1], jäljempänä ’yleissopimus’, 1 artiklan mukaan yleissopimuksessa määrätään toimenpiteistä tavaroiden passittamiseksi yhteisön ja EFTA-maiden välillä sekä EFTA-maiden kesken ottamalla käyttöön yhteinen passitusmenettely riippumatta tavaralajista ja tavaroiden alkuperästä. (2) Yleissopimuksen 15 artiklassa valtuutetaan yleissopimuksella perustettu sekakomitea suosittamaan ja hyväksymään päätöksillään muutoksia yleissopimukseen ja sen liitteisiin. (3) Kroatia liittyy unioniin 1 päivänä heinäkuuta 2013. (4) Yleissopimuksessa käytettävät kroaatinkieliset maininnat olisi poistettava EFTA-maita koskevasta osasta ja sisällytettävä asianmukaisessa järjestyksessä unionin jäsenvaltioita koskevaan osaan. (5) Yleissopimukseen on tehtävä myös teknisiä mukautuksia, jotka koskevat liitteessä III lueteltuja vakuuslomakkeita, kun Kroatia liittyy unioniin. (6) Tätä päätöstä olisi sovellettava siitä päivästä alkaen, jona Kroatia liittyy unioniin. (7) Jotta voitaisiin käyttää vakuuslomakkeita, jotka on painettu ennen Kroatian unioniin liittymistä sovellettujen vaatimusten mukaisesti, olisi vahvistettava siirtymäaika, jonka aikana kyseisiä lomakkeita voitaisiin edelleen käyttää tietyin mukautuksin. (8) Sen vuoksi yleissopimusta olisi muutettava. (9) Sen vuoksi olisi määriteltävä unionin kanta muutosehdotuksesta, ON HYVÄKSYNYT TÄMÄN PÄÄTÖKSEN: 1 artikla Yhteistä passitusta käsittelevässä EU–EFTA-sekakomiteassa esitettävä unionin kanta 20 päivänä toukokuuta 1987 tehdyn yhteistä passitusmenettelyä koskevan yleissopimuksen muuttamista koskevan EU–EFTA-sekakomitean päätöksen N:o XXX hyväksymisestä EU–EFTA-sekakomiteassa perustuu tähän päätökseen liitettyyn päätösluonnokseen. Unionin edustajat EU–EFTA-sekakomiteassa voivat sopia päätösluonnokseen tehtävistä vähäisistä muutoksista. Neuvostolle on ilmoitettava asianmukaisesti tällaisista muutoksista. 2 artikla Komissio julkaisee yhteistä passitusta käsittelevän EU–EFTA-sekakomitean päätöksen Euroopan unionin virallisessa lehdessä, kun se on hyväksytty. 3 artikla Tämä päätös tulee voimaan sitä päivää seuraavana päivänä, jona se hyväksytään. Tehty Brysselissä Neuvoston puolesta Puheenjohtaja LIITE Ehdotus YHTEISTÄ PASSITUSTA KÄSITTELEVÄN EU–EFTA-SEKAKOMITEAN PÄÄTÖS N:o XXX 20 päivänä toukokuuta 1987 tehdyn yhteistä passitusmenettelyä koskevan yleissopimuksen muuttamisesta SEKAKOMITEA, joka ottaa huomioon 20 päivänä toukokuuta 1987 tehdyn yhteistä passitusmenettelyä koskevan yleissopimuksen[2] ja erityisesti sen 15 artiklan 3 kohdan a alakohdan, sekä katsoo seuraavaa: (1) Kroatia liittyy unioniin 1 päivänä heinäkuuta 2013. (2) Yleissopimuksessa käytettävät kroaatinkieliset maininnat olisi poistettava EFTA-maita koskevasta osasta ja sisällytettävä asianmukaisessa järjestyksessä unionin jäsenvaltioita koskevaan osaan. (3) Yleissopimukseen on tehtävä myös teknisiä mukautuksia, jotka koskevat liitteessä III lueteltuja vakuuslomakkeita, kun Kroatia liittyy unioniin. (4) Tätä päätöstä olisi sovellettava siitä päivästä alkaen, jona Kroatia liittyy unioniin. (5) Jotta voitaisiin käyttää vakuuslomakkeita, jotka on painettu ennen Kroatian unioniin liittymistä sovellettujen vaatimusten mukaisesti, olisi vahvistettava siirtymäaika, jonka aikana kyseisiä lomakkeita voitaisiin edelleen käyttää tietyin mukautuksin. (6) Sen vuoksi yleissopimusta olisi muutettava tämän mukaisesti, ON HYVÄKSYNYT TÄMÄN PÄÄTÖKSEN: 1 artikla Muutetaan yhteistä passitusmenettelyä koskevan yleissopimuksen liite III tämän päätöksen liitteen mukaisesti. 2 artikla Liitteen III lisäyksissä C1, C2, C3, C4, C5 ja C6 oleviin malleihin perustuvia lomakkeita voidaan edelleen käyttää tarvittavin maantieteellisin mukautuksin enintään tämän päätöksen soveltamispäivää seuraavan kahdennentoista kuukauden loppuun asti. 3 artikla Tämä asetus tulee voimaan 1 päivänä heinäkuuta 2013, edellyttäen että Kroatian liittymissopimus tulee voimaan. Tehty Brysselissä Sekakomitean puolesta Puheenjohtaja LIITE (1) Korvataan liitteen III lisäyksessä B1 oleva teksti 51 kohdassa seuraavasti: ”51 kohta: Aiotut rajatoimipaikat Maakoodit Maakoodi koostuu ISO alpha-2 -maakoodista (ISO 3166) Kreikkaa ja Yhdistynyttä kuningaskuntaa lukuun ottamatta. Käytettävät koodit ovat seuraavat: AT Itävalta BE Belgia BG Bulgaria CH Sveitsi CY Kypros CZ Tšekki DE Saksa DK Tanska EE Viro EL Kreikka ES Espanja FI Suomi FR Ranska HR Kroatia HU Unkari IE Irlanti IS Islanti IT Italia LT Liettua LU Luxemburg LV Latvia MT Malta NL Alankomaat NO Norja PL Puola PT Portugali RO Romania SE Ruotsi SI Slovenia SK Slovakia TR Turkki UK Yhdistynyt kuningaskunta.” (2) Muutetaan liitteen III lisäyksessä B6 oleva III osasto seuraavasti: a) Lisätään erikielisiä mainintoja koskevassa taulukossa ”Voimassa rajoitetusti – 99200” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Valjanost ograničena”; b) Lisätään erikielisiä mainintoja koskevassa taulukossa ”Vapautettu – 99201” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Oslobođeno”; c) Lisätään erikielisiä mainintoja koskevassa taulukossa ”Vaihtoehtoinen todiste – 99202” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Alternativni dokaz”; d) Lisätään erikielisiä mainintoja koskevassa taulukossa ”Muutos: toimipaikka, jossa tavarat esitetty….. (nimi ja maa) – 99203” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Razlike:Carinarnica kojoj je roba podnesena ……(naziv i zemlja)”; e) Lisätään erikielisiä mainintoja koskevassa taulukossa ”… vientiin sovelletaan asetuksen/direktiivin/päätöksen N:o ... mukaisia rajoituksia tai maksuja – 99204” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Izlaz iz…….. podliježe ograničenjima ili pristojbama temeljem Uredbe/Direktive/Odluke br…”; f) Lisätään erikielisiä mainintoja koskevassa taulukossa ”Vapautettu sitovan kuljetusreitin noudattamisesta – 99205” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Oslobođeno od propisanog plana puta”; g) Lisätään erikielisiä mainintoja koskevassa taulukossa ”Valtuutettu lähettäjä – 99206” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Ovlašteni pošiljatelj”; h) Lisätään erikielisiä mainintoja koskevassa taulukossa ”Vapautettu allekirjoituksesta – 99207” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Oslobođeno potpisa”; i) Lisätään erikielisiä mainintoja koskevassa taulukossa ”Yleisvakuuden käyttö kielletty – 99208” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Zabranjeno zajedničko jamstvo”; j) Lisätään erikielisiä mainintoja koskevassa taulukossa ”Käyttöä ei rajoitettu – 99209” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Neograničena uporaba”; k) Lisätään erikielisiä mainintoja koskevassa taulukossa ”Annettu jälkikäteen – 99210” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Izdano naknadno”; l) Lisätään erikielisiä mainintoja koskevassa taulukossa ”Useita – 99211” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Razni”; m) Lisätään erikielisiä mainintoja koskevassa taulukossa ”Irtotavaraa – 99212” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Rasuto”; n) Lisätään erikielisiä mainintoja koskevassa taulukossa ”Lähettäjä – 99213” ranskan- ja italiankielisten mainintojen väliin seuraava luetelmakohta, joka poistetaan nykyiseltä paikaltaan: ”- HR Pošiljatelj”. (3) Poistetaan liitteen III lisäyksessä C1 olevassa 1 kohdan I alakohdassa ilmaisu ”Irlannin” ilmaisujen ”Ranskan tasavallan” ja ”Italian tasavallan” välistä. Lisätään ilmaisu ”Kroatian tasavallan” ilmaisujen ”Ranskan tasavallan” ja ”Italian tasavallan” väliin. Lisätään ilmaisu ”Irlannin” ilmaisujen ”Viron tasavallan” ja ”Helleenien tasavallan” väliin. Poistetaan ilmaisu ”Kroatian tasavallan” ilmaisun ”ja” ja ”Islannin tasavallan” välistä. (4) Poistetaan liitteen III lisäyksessä C2 olevassa 1 kohdan I alakohdassa ilmaisu ”Irlannin” ilmaisujen ”Ranskan tasavallan” ja ”Italian tasavallan” välistä. Lisätään ilmaisu ”Kroatian tasavallan” ilmaisujen ”Ranskan tasavallan” ja ”Italian tasavallan” väliin. Lisätään ilmaisu ”Irlannin” ilmaisujen ”Viron tasavallan” ja ”Helleenien tasavallan” väliin. Poistetaan ilmaisu ”Kroatian tasavallan” ilmaisun ”ja” ja ”Islannin tasavallan” välistä. (5) Poistetaan liitteen III lisäyksessä C4 olevassa 1 kohdan I alakohdassa ilmaisu ”Irlannin” ilmaisujen ”Ranskan tasavallan” ja ”Italian tasavallan” välistä. Lisätään ilmaisu ”Kroatian tasavallan” ilmaisujen ”Ranskan tasavallan” ja ”Italian tasavallan” väliin. Lisätään ilmaisu ”Irlannin” ilmaisujen ”Viron tasavallan” ja ”Helleenien tasavallan” väliin. Poistetaan ilmaisu ”Kroatian tasavallan” ilmaisun ”ja” ja ”Islannin tasavallan” välistä. (6) Poistetaan liitteen III lisäyksessä C5 olevassa kohdassa 7 oleva ilmaisu ”Kroatia” ilmaisujen ”Euroopan yhteisö” ja ”Islanti” välistä. (7) Poistetaan liitteen III lisäyksessä C6 olevassa kohdassa 6 oleva ilmaisu ”Kroatia” ilmaisujen ”Euroopan yhteisö” ja ”Islanti” välistä. [1] EYVL L 226, 13.8.1987, s. 2. [2] EYVL L 226, 13.8.1987, s. 2.